Președinția Consiliului Uniunii Europene și Parlamentul European au ajuns la un acord provizoriu cu privire la prelungirea cu încă un an, până la 5 iunie 2025, a suspendării taxelor de import și a contingentelor la exporturile ucrainene către UE.
Potrivit unui comunicat al Consiliului UE, această prelungire reafirmă sprijinul politic și economic de neclintit al UE pentru Ucraina, după doi ani de agresiune militară neprovocată și nejustificată a Rusiei.
În același timp, UE a decis să consolideze protecția produselor agricole sensibile prin consolidarea garanțiilor deja incluse în actualul regulament privind măsurile temporare de liberalizare a comerțului, pentru a lua în considerare orice impact negativ asupra pieței unuia sau mai multor state membre, și nu doar asupra pieței UE în ansamblu, așa cum este cazul în prezent.
De asemenea, va fi adăugată o nouă măsură de salvgardare automată pentru anumite produse sensibile, cum ar fi păsările de curte, ouăle, zahărul, ovăzul, porumbul, grișul și mierea.
Măsurile comerciale autonome (ATM) vor permite Ucrainei să continue să își genereze venituri proprii din fluxurile comerciale cu UE, ceea ce este important pentru a-și susține economia în condiții foarte dificile. Împreună cu sprijinul militar, financiar și umanitar extins al UE, acest lucru va ajuta Ucraina în procesul de redresare pe termen lung, precum și în integrarea sa treptată pe piața internă a UE.
Principalele elemente ale regulamentului
Regulamentul revizuit se va aplica de la 6 iunie 2024 până la 5 iunie 2025 și se referă la suspendarea continuă a tuturor taxelor vamale și contingentelor restante în temeiul titlului IV din Acordul de asociere dintre UE și Ucraina de instituire a unei zone de liber schimb aprofundate și cuprinzătoare (DCFTA).
Regulamentul va include, de asemenea, două mecanisme de salvgardare pentru a proteja piața UE:
- o versiune consolidată a mecanismului existent, care se va aplica pe baza unei monitorizări periodice, permițând Comisiei să impună orice măsură de salvgardare dacă sunt îndeplinite anumite condiții specifice
- un mecanism de salvgardare nou, automat, care va obliga Comisia să reintroducă contingente tarifare în cazul în care importurile de păsări de curte, ouă, zahăr, ovăz, porumb, crupe și miere depășesc media aritmetică a cantităților importate în 2022 și 2023.
Elementele-cheie ale acordului provizoriu:
- extinderea domeniului de aplicare a mecanismului automat de salvgardare la patru produse suplimentare (ovăz, porumb, crupe și miere)
- reducerea perioadei de timp pentru activarea salvgardării automate (de la 21 la 14 zile)
- angajamentul Comisiei de a intensifica monitorizarea importurilor de grâu și de alte cereale și de a utiliza instrumentele de care dispune în caz de perturbări ale pieței
Parlamentul European și Consiliul vor trebui acum să aprobe acordul provizoriu.
Comisia pentru comerț internațional a Parlamentului European și ambasadorii UE (Coreper) vor fi invitați să confirme rezultatul negocierilor interinstituționale în cursul zilei de astăzi.
Se așteaptă ca poziția Parlamentului în primă lectură să fie apoi adoptată la una dintre sesiunile plenare din aprilie.
Apoi, regulamentul urmează să fie adoptat de Consiliu, semnat de reprezentanții Consiliului și ai Parlamentului European și publicat în Jurnalul Oficial, înainte de a intra în vigoare la 6 iunie 2024.
Teodora Ion este redactor-șef adjunct și specialistă în domeniul relațiilor internaționale. Aria sa de expertiză include procesul retragerii Marii Britanii din Uniunea Europeană, relațiile comerciale globale și competiția pentru supremație dintre marile puteri ale lumii. Teodora este corespondent în cadrul summit-urilor Consiliului European și al celorlalte reuniuni decizionale de la nivelul UE.
You may like
Șeful Pentagonului îi asigură pe aliați cu privire la angajamentul continuu al SUA față de apărarea Ucrainei
Josep Borrell le propune liderilor europeni ca UE să utilizeze 90% din veniturile activelor rusești înghețate pentru a cumpăra arme Ucrainei
Klaus Iohannis a aprobat tranzitarea teritoriului României a unor echipamente donate de Finlanda Ucrainei și instruirea a 50 de militari ucraineni
Fondul de asistență pentru Ucraina: Consiliul UE alocă 5 miliarde de euro în cadrul Instrumentului european pentru pace pentru a sprijini militar Kievul
UE, un nou pas către autonomie strategică: Consiliul a adoptat regulamentul privind materiile prime critice
Luminița Odobescu: Nu este nevoie să comentez rezultatele alegerilor prezidenţiale din Rusia. Ştim cu toţii că aceste alegeri nu au fost nici corecte, nici democratice, nici libere
Josep Borrell le propune liderilor europeni ca UE să utilizeze 90% din veniturile activelor rusești înghețate pentru a cumpăra arme Ucrainei
Published
22 hours agoon
March 19, 2024Şeful diplomaţiei Uniunii Europene Josep Borrell a anunţat marţi că va propune ca Uniunea Europeană să utilizeze 90% din veniturile obţinute din activele ruseşti îngheţate în Europa pentru a cumpăra arme pentru Ucraina, iar restul de 10% să fie utilizat pentru a spori capacitatea de industriei ucrainene de apărare, informează Reuters.
Înaltul Reprezentant al UE pentru afaceri externe și politică de securitate va prezenta miercuri această propunere statelor membre UE, în ajunul summitului de primăvară al Consiliului European, care are loc joi și vineri la Bruxelles și care are pe agendă atât tema sprijinului pentru Ucraina, cât și tema securității și apărării.
În conformitate cu planul lui Borrell, banii ar urma să fie direcționați către Instrumentul European pentru Pace (EPF), un fond extra-bugetar creat la inițiativa Franței înainte de invazia Rusiei în Ucraina și care s-a dovedit extrem de util pentru a sprijini Ucraina. Numai cu o zi în urmă, Consiliul Uniunii Europene a decis să majoreze plafonul financiar al Instrumentului european pentru pace cu 5 miliarde de euro în prețuri curente și să aloce această sumă suplimentară Ucrainei, prin crearea unui fond de asistență pentru Ucraina (UAF) în cadrul acestui instrument.
"Propunerea concretă va fi prezentată mâine. Statelor membre le revine să cadă de acord", a menţionat şeful diplomaţiei Uniunii Europene.
Josep Borrell a subliniat că propunerea vizează utilizarea profiturilor din activele ruse blocate în Europa mai degrabă decât activele însele. El a estimat la 3 miliarde de euro anual profiturile care se pot obţine din acest active.
"Dacă facem asta, ei bine, rușii nu vor fi foarte fericiți", a mai spus Borrell. "Suma de bani – trei miliarde pe an – nu este nici măcar extraordinară. Dar nu este neglijabilă", a completat acesta.
Aproximativ 70% din toate activele rusești imobilizate în Occident sunt deținute în depozitarul central belgian de valori mobiliare Euroclear, care deține echivalentul a 190 de miliarde de euro reprezentând titluri și lichidității ale Băncii Centrale a Rusiei.
Săptămâna trecută, o oficialitate de rang înalt a UE a spus că probabil activele ruse îngheţate în UE vor genera între 15 şi 20 de miliarde de euro până în 2027, în funcţie de ratele dobânzii la nivel mondial.
Borrell a subliniat că propunerea a fost aceea de a folosi profiturile obținute din activele deținute în Europa și nu activele în sine. Inițial, oficialii europeni au discutat despre utilizarea profiturilor din activele înghețate pentru a finanța reconstrucția Ucrainei.
Însă, în ultimele săptămâni, aceștia s-au concentrat din ce în ce mai mult asupra modului în care să ajute Ucraina din punct de vedere militar, în condițiile în care forțele de la Kiev, lipsite de muniție, se luptă pentru a reține invazia Rusiei, în timp ce un pachet major de ajutor militar american este blocat în Congresul SUA.
Miniștrii apărării din statele coaliției de la Ramstein se reunesc marți la baza americană din Germania, cu șeful Pentagonului Lloyd Austin asigurându-i pe aliați cu privire la angajamentul continuu al SUA față de apărarea Ucrainei.
Fondul de asistență pentru Ucraina: Consiliul UE alocă 5 miliarde de euro în cadrul Instrumentului european pentru pace pentru a sprijini militar Kievul
Consiliul Uniunii Europene a decis să majoreze plafonul financiar al Instrumentului european pentru pace cu 5 miliarde de euro în prețuri curente și să aloce această sumă suplimentară Ucrainei, prin crearea unui fond de asistență pentru Ucraina (UAF) în cadrul instrumentului mai sus amintit.
"UE își respectă angajamentele asumate. Fondul de asistență pentru Ucraina transformă cuvintele noastre în fapte. Prin intermediul acestui fond, vom continua să sprijinim Ucraina să se apere de războiul de agresiune al Rusiei, cu tot ceea ce este necesar și atât timp cât va fi nevoie", a subliniat Înaltul Reprezentant al UE pentru afaceri externe și politică de securitate, Josep Borrell, într-un comunicat al instituției.
Fondul de asistență pentru Ucraina nou înființat va permite UE să sprijine în continuare nevoile în evoluție ale forțelor armate ucrainene prin furnizarea de echipamente militare letale și neletale și de instruire.
Acest fond va încerca să maximizeze valoarea adăugată a UE în ceea ce privește furnizarea unui sprijin operațional mai mare și mai bun Ucrainei, completând eforturile bilaterale ale statelor membre ale UE și concentrându-se pe creșterea achizițiilor comune din partea industriilor de apărare europeană și norvegiană.
În paralel, Consiliul a decis astăzi să îmbunătățească normele de guvernanță ale facilității pentru a le face mai sustenabile și pentru a le adapta la noile circumstanțe internaționale.
Normele de guvernanță îmbunătățite se vor baza pe structurile naționale de achiziții publice care funcționează bine, precum și pe contractele-cadru existente, valorificând atât o abordare de națiune-pilot, cât și Agenția Europeană de Apărare (AEA) și incluzând achiziția în comun a echipamentelor de apărare necesare de la industria europeană de apărare și de la Norvegia – inclusiv de la întreprinderile mici și mijlocii -, permițând în același timp flexibilitatea lanțurilor de aprovizionare care pot include operatori stabiliți sau cu instalații de producție în afara UE sau a Norvegiei.
Rambursarea donațiilor statelor membre (de exemplu, din stocuri, achiziții unilaterale și comune de echipamente disponibile pe piață și achiziții unilaterale) va fi redusă după o perioadă de tranziție.
În urma deciziei de astăzi, plafonul financiar al Instrumentului european pentru pace se va ridica la peste 17 miliarde de euro pentru perioada 2021-2027.
UE are un nou regulament care va consolida supravegherea piețelor angro de energie, asigurând astfel o concurență deschisă și echitabilă
Piața angro de energie din Uniunea Europeană este acum mai bine protejată împotriva manipulării pieței după ce Consiliul Uniunii Europene a adoptat noul regulament care va consolida supravegherea pieței în Uniunea Europeană și va asigura o concurență deschisă și echitabilă pe piețele angro de energie.
Potrivit unui comunicat al instituției, regulamentul pune bazele unei transparențe și integrități sporite a pieței, consolidând încrederea publicului în funcționarea piețelor angro de energie.
Acesta creează cerințe mai clare și mai stricte pentru participanții pe piața din UE care sunt rezidenți într-o țară terță. De acum înainte, aceștia vor trebui să desemneze un reprezentant într-un stat membru în care participanții pe piață sunt activi pe piața angro de energie. Reprezentantul trebuie să fie desemnat printr-un mandat scris și să fie autorizat să acționeze în numele participantului pe piață.
Noul regulament conferă Agenției pentru Cooperarea Autorităților de Reglementare din domeniul Energiei din Uniunea Europeană (ACER) dreptul de a investiga cazurile cu o dimensiune transfrontalieră, în cazul în care sunt afectate cel puțin două state membre.
Autoritățile naționale de reglementare vor putea să se opună exercitării competențelor de investigare ale ACER atunci când acestea au fost inițiate în mod oficial sau când a fost efectuată o investigație pe baza acelorași fapte. Autoritățile vor avea la dispoziție maximum 3 luni pentru a obiecta.
Regulamentul introduce noi instrumente pe care ACER le va putea utiliza pentru a efectua investigații: de exemplu, va putea efectua inspecții la fața locului și va putea emite solicitări de informații și va fi autorizată să colecteze depoziții.
ACER va putea lua decizii privind inspecțiile la fața locului, solicitările de informații și autorizațiile sau retragerea autorizațiilor pentru platformele de informații privilegiate și mecanismele de raportare înregistrate.
În plus, ACER va avea competența de a impune penalități cu titlu cominatoriu pentru a asigura respectarea deciziilor de inspecție la fața locului și a solicitărilor de informații.
Competența de a impune amenzi pentru încălcări sau nerespectări ale interdicțiilor sau ale obligațiilor de fond incluse în regulament va rămâne în mâinile statelor membre.
Regulamentul va fi semnat și publicat în Jurnalul Oficial al UE și va intra în vigoare 20 de zile mai târziu.
Concrete & Design Solutions
Consiliul UE și PE au convenit să prelungească cu un an suspendarea taxelor de import pentru produsele agricole ucrainene. Acordul cuprinde și mecanisme de salvgardare pentru protejarea pieței UE
Poziția Parlamentului European privind revizuirea legislației farmaceutice a UE va fi votată în următoarea sesiune plenară din luna aprilie
Sondaj Euronews: "Super-mare coaliție" pro-europeană de 62,9% în viitorul Parlament European, în ciuda creșterii extremei drepte și prăbușirii Verzilor și Liberalilor. În România, coaliția PSD-PNL ar obține 16 din 33 de mandate
V. Ponta: Discuţiile din Parlament privind bugetul încep la 14 ianuarie
Mapamond: Care vor fi principalele evenimente ale anului 2013
Angela Merkel: "Mediul economic va fi mai dificil în 2013"
Barometru: Cluj-Napoca înregistrează cea mai ridicată calitate a vieții din România, alături de Oradea și Alba Iulia
Ambasadorul SUA Adrian Zuckerman: România va deveni cel mai mare producător și exportator de energie din Europa
Huffington Post: România a fost condusă din 1989 de "o clică incompetentă de escroci foşti comunişti"
Premierul Italiei, Mario Monti, a demisionat
9 mai, o triplă sărbătoare pentru români: Ziua Europei, a Independenţei României şi sfârşitul celui de-al Doilea Război Mondial
Președintele Klaus Iohannis a promulgat legea care interzice pentru 10 ani exportul de buștean în spațiul extracomunitar
Acord fără precedent în istoria UE: După un maraton de negocieri, Angela Merkel, Mark Rutte, Klaus Iohannis și ceilalți lideri au aprobat planul și bugetul de 1,82 trilioane de euro pentru relansarea Europei
Donald Trump, întrebat de Nigel Farage dacă va menține angajamentul SUA față de NATO: "Da. 100%" dacă europenii "joacă corect". Fără SUA, NATO nu ar exista
A fost semnat contractul pentru implementarea Portalului Digital Unic al României – PDURo, un proiect de 96 milioane de lei. Ministrul Bogdan Ivan: Aducem statul la un click distanță pentru toți românii
Invocând Declarația Universală a Dreptului Omului, Antony Blinken anunță "o foaie de parcurs democratic cu recomandări pentru a-i ajuta pe oameni să devină mai rezilienți" în fața dezinformării
Raport NATO: 78% dintre români susțin creșterea sau menținerea bugetului apărării. România nu a cheltuit, în 2023, cei 2,5% din PIB alocați apărării
Borboly Csaba, Hargita Megye Tanácsának elnöke, támogatja egy jogsértési eljárás bevezetését azon uniós országok ellen, amelyek nem veszik komolyan a nagyragadozók által az állatállományban vagy a termesztett növényekben okozott károk megtérítését
Trending
- Cristian Bușoi1 week ago
Eurodeputatul Cristian Bușoi avertizează Comisia Europeană: Reducerea cu 1 miliard de euro a programului EU4Health este îngrijorătoare
- EDITORIALE1 week ago
"Game changer": La 35 de ani de la căderea Cortinei de Fier, un est-european, Klaus Iohannis, intră în cursa pentru secretar general NATO. Ce înseamnă asta pentru Europa, SUA și România
- NATO1 week ago
Klaus Iohannis, la 20 ani de la aderarea României la NATO: Am decis, în numele României, să intru în competiția pentru funcția de secretar general al Alianței
- NATO6 days ago
- EUROPARLAMENTARI ROMÂNI6 days ago